Cea mai valoroasă sportivă a momentului în halterele românești, Loredana Toma (24 de ani), a început perfect anul 2020. Sportiva legitimată la CS Olimpia București a cucerit trei medalii de aur la Cupa Mondială de la Roma, competiție de calificare la JO de la Tokio (categoria silver).

Loredana a concurat la categoria 64 kg și s-a impus la totalul olimpic cu 249 de kilograme. Și rezultatele ei de la smuls (113 kg) și aruncat (136 kg) au fost cele mai bune din concurs, astfel că sportiva antrenată de Constantin Urdaș s-a întors acasă cu trei medalii de aur, dar și cu trei recorduri europene.

Tot la Roma, Elena Andrieș (categoria 49 kg) s-a clasat de trei ori pe locul 4: 178 kg la totalul olimpic, 82 kg la smuls și 96 kg la aruncat.

Credit foto: Federația Română de Haltere – facebook